১১ হিজরি

১১ হিজরি ছিল ইসলামি বর্ষপঞ্জির একাদশ বছর। এই বছরটি গ্রেগরীয় বর্ষপঞ্জি অনুযায়ী ৬৩২ সালের মাঝামাঝি সময়ে শুরু হয় এবং ৬৩৩ সালের মাঝামাঝি সময় শেষ হয়। ঐতিহাসিক গণনা অনুযায়ী ১০ হিজরি ৬৩২ খ্রিস্টাব্দের ২৮ মার্চ শুরু হয় এবং ৬৩৩ খ্রিস্টাব্দের ১৭ মার্চ সমাপ্ত হয়। 

 ঘটনাবলি 
 উসামা ইবনে জায়েদের নেতৃত্বে রোমের বিরুদ্ধে বাহিনী গঠনের কাজ শুরু হয়।
 বিদায় হজ্জ: নবি মুহাম্মদের জীবনের শেষ হজ আদায়।
 নবি মুহাম্মদ অসুস্থ হন এবং পরবর্তীতে মৃত্যুবরণ করেন।
 কুরআনের সর্বশেষ আয়াত অবতীর্ণ হয়:
 কারো মতে সেই আয়াত হলো: “সেই দিনকে ভয় করো, যেদিন তোমাদের আল্লাহর কাছে ফেরানো হবে, তারপর প্রত্যেক আত্মাকে সে যা-ই অর্জন করেছে, তা-ই দেওয়া হবে এবং তাদের প্রতি কোনো অন্যায় করা হবে না।” (বাকারা: ২৮১)
 কারো মতে, কুরআনের সর্বশেষ অবতীর্ণ আয়াত হলো: আল্লাহ কাউকে তার নিজ সামর্থ্যের বাইরে কোনো দায়িত্ব চাপিয়ে দেন না। সে (বান্দা) যা কিছু অর্জন করে, তা তার নিজের জন্যই (করে) এবং সে যা (মন্দ) কামাই করবে, তা তার ওপরই বর্তাবে। হে আমাদের প্রভু, যদি আমরা ভুলে যাই অথবা ভুল করে থাকি, তাহলে আপনি (আখিরাতে) আমাদের পাকড়াও করবেন না। হে আমাদের প্রভু! আমাদের ওপর (সাধ্যের বাইরে) কোনো বোঝা চাপিয়ে দেবেন না; যেমন আমাদের পূর্ববর্তীদের ওপর (তাদের পাপের কারণে) চাপিয়ে দিয়েছিলোন। হে আমাদের প্রভু! আপনি আমাদের (দ্বারা) এমন কিছু বহন করাবেন না, যার সামর্থ্য আমাদের নেই। আপনি আমাদের মার্জনা করুনা; আমাদের ক্ষমা করুন এবং আমাদের ওপর দয়া করুন। আপনি আমাদের (একমাত্র) অভিভাবক। অতএব আপনিই আমাদের কাফির সম্প্রদায়ের বিরুদ্ধে সাহায্য করুন। (বাকারা: ২৮৫-৮৬)। 
 আবু বকর সিদ্দিককে নবি পরবর্তী সময়ের জন্য খলিফা হিসেবে মনোনীত করা।
 রিদ্দার যুদ্ধের সূচনা।
 আসওয়াদ আনসির ঘটনা– আসওয়াদ আনসি ছিলেন বনু আনস গোত্রের ৭ম শতাব্দীর একজন ধর্মীয় নেতা ও একজন স্বঘোষিত নবি, যিনি রিদ্দার যুদ্ধে নিহত হন। তিনি নাজরানের পার্শ্ববর্তী অঞ্চলে জন্মগ্রহণ করেন এবং পরে ইয়েমেনে গিয়ে বসবাস শুরু করেন। নবি মুহাম্মদের জীবনের শেষের দিকে তিনি নিজেকে নবি ঘোষণা করে। নবি মুহাম্মদ মক্কায় বিদায় হজের পর অসুস্থ হয়ে পড়লে আসওয়াদ আনসি নিজেকে নবি ঘোষণা করেন। আনসি দাবি করেন যে, তিনি নবি মুহাম্মদের মতো ঐশ্বরিক ওহি পেয়েছেন। আসওয়াদ নাজরান ও ইয়েমেনের বেশিরভাগ অংশে আক্রমণ করে দখল করার চেষ্টা করে। তিনি সানা আক্রমণ করেন এবং ইয়েমেনের তৎকালীন মুসলিম শাসক বাযানের পুত্র যাদাওয়াইহ আসওয়াদের বিরুদ্ধে যুদ্ধে নিহত হন। আসওয়াদ যাদাওয়াইহের বিধবা স্ত্রীকে বিয়ে করেন এবং নিজেকে ইয়েমেনের শাসক ঘোষণা করেন। ইয়েমেনে তার শাসনকাল ক্ষণস্থায়ী ছিল; কারণ পার্সিক মুসলিম ফিরোজ দাইলামি আসওয়াদ আনসির বিরুদ্ধে একটি বিরাট বাহিনী নিয়ে ইয়েমেনে আসেন। ঐতিহ্য অনুসারে, নবির মৃত্যুর আগের রাতে আসওয়াদ আনসিকে হত্যা করা হয়েছিল। কায়েস ইবনে মাকশুহ ও আসওয়াদ আনসির স্ত্রীর সহায়তায় ফিরোজ তাকে হত্যা করেন। আসওয়াদ আনসির মৃত্যুর পর ইয়েমেন পুনরায় খিলাফতে রাশিদার অংশ হয়ে ওঠে।

 মুসাইলিমা কাজ্জাবের বিরুদ্ধে যুদ্ধে
 ইয়ামামার যুদ্ধ।

 জন্ম 
 তুয়াইস

 মৃত্যু 
 ১২ রবিউল আউয়াল (৮ জুন, ৬৩২ খ্রি.)– নবি মুহাম্মাদ ৬৩ বছর বয়সে মৃত্যুবরণ করেন। কিছু ঐতিহাসিক সূত্র অনুসারে জানা যায় যে, খায়বার বিজয়ের পর জয়নাব নামে এক ইহুদি মহিলা তাঁকে বিষ প্রয়োগ করে হত্যার চেষ্টা করে।সাহীহে বুখারী, চিকিৎসা বিভাগ, জিদী অধ্যায়, সাহীহে মুসলিম, সলাম বিভাগ, জিদী চিকিৎসার ঘৃণ্যতা অধ্যায়, মুসনাদে আহমদ বিন হাম্বল, খণ্ড ৬, পৃষ্ঠা ১১৮, সুনানে তিরমিযী, খণ্ড ৩, পৃষ্ঠা ২৬৫ সে নিজের নিহত আত্মীয়দের প্রতিশোধ নেওয়ার জন্য তাঁর সামনে বিষাক্ত খাসির ভুনা মাংস পরিবেশন করে। তিনি প্রথম লোকমা গ্রহণের সাথে সাথে বুঝতে পারেন যে, মাংসটি বিষাক্ত এবং তিনি সাহাবিদের সতর্ক করেন। তবে সাহাবি বিশর ইবনে বারা বিষক্রিয়ায় আক্রান্ত হয়ে মারা যান। জয়নব পরবর্তীতে ইসলাম গ্রহণ করে ক্ষমা পান। তবে নবি দীর্ঘদিন ধরে এ ঘটনার কারণে শারীরিকভাবে অসুস্থ ছিলেন।উগুরলু, নুর, হযরত মুহাম্মাদ সাল্লাল্লাহু আলাইহি ওয়া সাল্লাম, নূহ পাবলিকেশন্স। ১০ হিজরি সনের ৯ জিলহজ তিনি বিদায়ী হজ পালন করেন এবং হজ শেষে মদিনায় ফিরে আসার পর তিনি অসুস্থ হয়ে পড়েন। বর্ণনা অনুসারে, তিনি মুসলিমদের উদ্দেশ্যে তার শেষ বাণীতে বলেন, "তোমাদের হাতে থাকা দাস-দাসীদের প্রতি সদয় আচরণ করো, নামাজের প্রতি মনোযোগ দাও এবং তা নিয়মিত আদায় করো।"ইবনে সাদ তাবাকাত, পৃষ্ঠা ২৫৪ তিনি আয়িশার কোলে মাথা রেখে শাহাদত পাঠ করেন।  ৬৩২ খ্রিস্টাব্দের ৮ জুন তিনি মদিনায় মৃত্যুবরণ করেন। তাকে মসজিদে নববির পাশে আয়িশার ঘরে সমাহিত করা হয়। তবে তাঁর মৃত্যুর তারিখ নিয়ে ইতিহাসবিদদের মধ্যে মতভেদ দেখা যায়। যদিও মৃত্যুর তারিখ হিসেবে ১২ রবিউল আউয়াল প্রসিদ্ধ; তবে আবু মিখনাফ ও কালবি বলেন যে, তিনি ২ রবিউল আউয়াল মৃত্যুবরণ করেছেন। ইবনে হিশামের ভাষ্যকার সুহায়লি ও ইবনে হাজার সেটাকেই অগ্রাধিকার দিয়েছেন।
 ৩ জামাদিউস সানি– ফাতিমা, নবি মুহাম্মাদের কন্যা, খলিফা আলি ইবনে আবি তালিবের স্ত্রী এবং হাসান ও হুসাইনের মাতা (বেশিরভাগ সূত্র অনুসারে)।
 উকাশা ইবনে মিহসান, সাহাবি।
 রায়হানা বিনতে জায়েদ, নবির স্ত্রী ও উম্মুল মুমিনিন।
 উম্মে আইমান বারকা বিন্তে সা'লাবা– নবির দাসী ও মাতৃসদৃশ পরিচর্যাকারিণী।
 আব্দুল্লাহ ইবনে আবি বকর, Jalal al-Din al-Suyuti. History of the Caliphs. Translated by Jarrett, H. S. (1881). Calcutta: The Asiatic Society. P. 76
 ওয়ালিদ ইবনে উমায়রা
 আমির ইবনুল বাকির
 আকাল ইবনে নুমান
 উম্মু জামিল, আবু লাহাবের স্ত্রী।
 সাইব ইবনুল আওয়াম, জুবায়ের ইবনুল আওয়ামের ভাই
 ফাজা’আ আল-সালমী
 দাযাওয়াইহ
 শুজা ইবনে ওয়াহাব
 আব্দুল্লাহ ইবনে আতিক

 আরো দেখুন 

 ৪ হিজরি
 ৫ হিজরি

 গ্রন্থপঞ্জি 












 তথ্যসূত্র 

বিষয়শ্রেণী:হিজরি সন